དེ་འདྲ་ཡིན་ཡང་ངས་ཁོང་མོར་ཉུང་ཙམ་རེ་ཕན་ཕྱིར་མ་ཉལ་གོ་ཞོ་ཉུང་ཙམ་འཐུང་ཞིང་།གཞན་སྐྱུར་ཁུའི་རིགས་སྤྱོད་ལ་ཕན་ལུགས་ཀྱི་ཟས་སྤྱོད་སྐོར་ཉུང་ཙམ་རེ་དང་།དེ་མིན་འགྲོ་བ་སྲོག་ལྡན་རིགས་ཐ་དག་སྐྱེ་རྒ་ན་འཆི་ནས་ཐར་ལམ་དཀའ་མོ་ཡིན་ལུགས་ཀྱི་དོན་དངོས་དེ་ངོས་ཟིན་རྗེས།གཞི་ནས་སྐྱེ་བ་སྔ་ཕྱི་ངོས་ལེན་ན་ཚེ་འདིའི་ནང་བྱ་བཟང་སྤེལ་ནས་རྒྱུ་འབྲས་བསགས་ན་བཟང་པོའི་འབྲས་བུ་ནམ་ཞིག་ལ་ཐོན་ངེས་བཅས་བཤད་མོད།ངས་ཁོང་མོ་ཡེ་ཤུ་ཆོས་ལུགས་པ་ཡིན་པ་ཤེས་ཀྱི་ཡོད་བཞིན་དུ་ང་རང་གི་ཚེ་འདིའི་ནང་གི་དངོས་སུ་ཉམས་སུ་མྱོང་བ་དག་གཞིར་བཞག་གིས་རེ་འདུན་དང་བསམ་ཚུལ་དེ་དག་ཁོང་མོར་བཤད་དེ་ཉུང་མཐའ་ཡང་ཁོང་མོ་མཚན་མོར་གཉིས་སྐྱིད་པོ་རེ་ཁུག་པའི་རེ་བ་བྱེད་ཁུལ་ཡིན།